Spjall:Biblían

message: Þessi grein er ekki mjög hlutlaus. Hún segir meðal annars að það sem er í biblíunni hafi verið valið af nefnd, en margir strangtrúaðir kristnir trúa að það hafi verið heilagur andi sem sá um valið, nefndin hafi bara "framkvæmt hans vilja" eða eitthvað álíka. Og sagt er að Jesú hafi verið sonur guðs, sömu strangkristnu einstaklingar myndu líklega vilja meina að hann hafi verið guð, ekki sonur guðs, og það að kalla hann það dragi í raun úr því sem hann var. Ég er reyndar ekki viss um besta orðalagið sjálfur, en mér finnst greinin ansi POV á köflum... --Sterio 9. ágúst 2005 kl. 11:46 (UTC)
replies: text: Sjálfur hefði ég áhuga á að vita hvaða nefnd þetta var, hvenær þetta val átti sér stað og hvar hægt er að nálgast þá hluta sem ekki urðu fyrir valinu. Það eru líka sumir sem trúa því að öll biblían sé skrifuð af þessum kristna guði „í gegnum mennina“ en mér finnst slíkt ekki beinlýnis eiga heima á alfræðiorðabók þar sem mér finnst við ættum að halda okkur nokkurnveginn við það sem er vísindalega sannað, þó það sé vissulega alfræðilegt að lýsa því sem stórir hópar halda fram í þessu samhengi. Varðandi jesú þá ylli það örruglega minnstum vandræðum að kalla hann goðmagn (enska: deity), annars sé ég ekki hvað þér finnst svona hlutdrægt við þessa grein, mér finnst hún vera halda sig ágætlega við staðreyndir, en ég er reyndar enginn sérfræðingur í þessu málefni. — 9. ágúst 2005 kl. 11:59 (UTC)

message: Vottar trúa á Jesú þótt það sé ekki í sömu merkingu og mótmælendur t.d.  að ég held.  Mér sýnist að þeir trúi á hann sem konung í himnaríki þangað sem 144,000 manns fá inngöngu. --Friðrik Bragi Dýrfjörð 14. janúar 2006 kl. 23:41 (UTC)
thread_title: Viðurkenning Jesús sem spámanns, hluti af þrenningunni, sonur Guðs o.s.frv.

message: Ég gerði nokkrar breyingar á innganginum sem mér þykir best að útskýra hér:
* Bætti við bréfum postulanna í upptalningu á efni nýja testamentisins
* Bætti við apókrýfuritum gamla testamentisins
* Fjarlægði setninguna: Misskilningur ríkir um að vont fólk fari til helvítis, en samkvæmt Biblíunni bíða andar hinna dauðu í gröfum sínum þangað til Guð ákveður örlög hvers þeirra á dómsdegi.  Í fyrsta lagi er ekki samræmi í setningunni. Fyrri hlutinn fjallar um það hvort að vont fólk fari til helvítis, og seinni hlutinn svarar því með því að tilgreina hvenær Guð dæmir heiminn. Seinni hlutinn svarar sem sagt allt annari spurningu. Í öðru lagi snýst þetta ekki um misskiling, heldur mismunandi túlkanir. Í þriðja lagi fjallar setningin um ákveðnar kennisetningar varðandi endalok lífsins og um dómsdag. Ég tel þess vegna að þessi umræða eigi ekki heima í inngangi sem á aðeins að kynna stuttlega hvað biblían sé.
* Síðasta málsgreinin tilgreinir að nokkur trúarbrögð byggi á biblíunni, í hluta eða heild. Þessi setning er ekki nógu nákvæm þar ágreiningurinn um hvaða rit eigi að vera í henni er of mikill. Ekki einu sinni kirkjudeildir kristinnar trúar eru sammála um þetta, og ekkert trúarbragðanna álítur öll ritin heilög. (Nema hugsanlega Baháí, Nýaldartrú eða önnur austræn trúarbrögð, þar sem biblían er einungis ein af fjölmörgum ritum)
* Álit Íslams á Jesú er einnig kennisetning sem ekki á heima í þessum inngangi. Hinsvegar mætti færa þetta yfir í grein um Íslam eða grein um Jesú.
Sakarías Ingólfsson 15. desember 2008 kl. 09:35 (UTC)
thread_title:  Inngangur